20) སྤྱན་སྔ་རི་ཁྲོད།
⇨ སྤྱན་སྔ་རི་ཁྲོད་ཀྱི་སྒྲུབ་ཕུག་དུང་དཀར་དབྱིབས་ཅན།
བོད་ལྗོངས་འཇོ་མདའ་རྫོང་ས་དཀར་ཤང་ཁོངས་སུ་ཆགས་པའི་སྤྱན་སྔ་རི་ཁྲོད་ནི་འབྲུག་མཁར་མགོ་
དགོན་ནས་སྤྱི་ལེ་གཉིས་ཙམ་གྱི་སར་སོང་ན་སླེབས་ཐུབ། དགོན་གནས་འདི་ཆགས་ཡུལ་གྱི་གནས་རི་ནི་བདེ་
མཆོག་ཡབ་ཡུམ་དང་། ཛམ་བྷ་ལ་ནག་པོ་སོགས་ཀྱི་ཚུལ་དུ་ཡོད་པ་མ་ཟད། སློབ་དཔོན་པདྨ་སོགས་གྲུབ་
ཆེན་དུ་མས་བྱིན་གྱིས་བརླབས་པའི་གནས་མཆོག་ཅིག་ཀྱང་ཡིན། སྤྱན་སྔ་སྒྲུབ་ཕུག་ནི་གནས་རི་དེའི་ལྟེ་བར་
དུང་དཀར་རང་བྱོན་ཞེས་བྲག་རི་དུང་དཀར་གྱི་དབྱིབས་ཅན་ཞིག་གི་ཁོག་ནང་དུ་ཆགས་ཡོད། སྒྲུབ་ཕུག་དེར་
སྔོན་འཇམ་གྲགས་སྐུ་ཕྲེང་དང་པོ་འགྲོ་འདུལ་ཐུགས་རྗེ་དབང་ཕྱུག་སྐུ་ཚེའི་སྨད་དུ་ནཱ་རོའི་ཆོས་དྲུག་དང་ཕྱག་
ཆེན་སོགས་ཀྱི་སྒྲུབ་པ་ལ་བཞུགས་ཏེ་སློབ་ཚོགས་མང་དུ་འདུས་པ་རྣམས་སྨིན་པར་མཛད་པ་སོགས་ཀྱི་ལོ་
རྒྱུས་ལྡན། །
དེང་སྐབས་གནས་འདིར་བླ་མ་འཇམ་དབྱངས་ཚེ་རིང་རིན་པོ་ཆེ་བཞུགས་ཡོད། དེ་ཡང་བླ་མ་འཇམ་
དབྱངས་ཚེ་རིང་རིན་པོ་ཆེ་མཆོག་ནི་འབྲུ་སེ་ལུང་དུ་སྐུ་འཁྲུངས་པ་དང༌། དགུང་ལོ་ཆུང་ངུ་ནས་ཆོས་སྒོར་
ཞུགས་ཏེ་རྩ་བའི་བླ་མ་གཙོ་ཆེ་བ། བླ་མ་རིགས་ལྡན་དང་། སྒྲུབ་ཆེན་ཀར་ནོར་རིན་པོ་ཆེ། འགྲོ་འདུལ་ཐུགས་
114 ། ཁམས་དང་ཉག་ཆུ་ཁུལ་གྱི་དགོན་སྡེའི་སྐོར།

རྗེ་འོད་ཟེར་སོགས་བསྟེན་ཅིང་མཁས་པར་གྱུར། ལྷག་
པར་དུ་རིགས་ལྡན་སྤྲུལ་སྐུ་ལས་ནཱ་རོའི་ཆོས་དྲུག་གསན་
ཏེ་དགུང་ལོ་བཅུ་གསུམ་ནས་ནཱ་རོ་ཆོས་དྲུག་གཙོ་བོར་
མཛད་པའི་སྒྲུབ་པ་ཉམས་ལེན་དུ་བཞུགས། ད་ལྟ་དགུང་
ལོ་དོན་གསུམ་དུ་ཕེབས་ཡོད། བླ་མ་འདི་ཉིད་ཀྱིས་སྒྲུབ་
པ་མཛད་པའི་འབྲས་རྟགས་སུ་སྤངས་རྟོགས་ཀྱི་རྩལ་
རྫོགས་ཏེ། འགྲོ་བ་སྨྱོན་པ་མང་པོ་ལམ་སེང་སྨྱོ་ནད་ལས་
སྒྲོལ་བ་དང༌། ཐན་པས་འཚེ་བའི་སྐབས་སྦྲང་ཆར་དབབ་
ནུས་པ། གནམ་འཐིབ་པའི་སྐབས་ལམ་སེང་དྭངས་ཐུབ་
པ། དྭངས་པའི་སྐབས་ལམ་སེང་འཐིབ་ཐུབ་པ་སོགས་
མཛད་པ་མང་དུ་མངའ་བས། མི་རྣམས་ཀྱིས་འབྲུག་པ་
ཀུན་ལེགས་གཉིས་པ་ཞེས་བརྗོད་སྲོལ་ཡོད། ཁོང་ནས་
སྤྱན་སྔ་རི་ཁྲོད་དུ་སྒྲུབ་ཁང་ཁག་གསར་བཞེངས་མཛད་དེ་
སྣོད་ལྡན་གྱི་སློབ་མ་རྣམས་ལ་ཟབ་ལམ་ནཱ་རོའི་ཆོས་དྲུག་
སོགས་ཀྱིས་རྒྱུད་སྨིན་པར་མཛད་པ་མ་ཟད། ཁོང་རང་
ཉིད་སྐུ་ཚེ་ཧྲིལ་པོར་སྒྲུབ་པ་ལ་བཞུགས་རྒྱུའི་དམ་བཅའ་
མཛད་ཡོད། །
ད་ལྟ་རི་ཁྲོད་འདིར་བླ་གྲྭ་བསྡོམས་དགུ་ཙམ་སྒྲུབ་པ་
ཉམས་ལེན་ཁོ་ནས་དུས་འདའ་བཞིན་བཞུགས་ཡོད་པ་
བཅས་སོ། །
འདྲུམ་འཇམ་དབྱངས་ཆེ་རིང་རིན་པོ་ཆེ་དང་ཁོང་
གི་དངོས་སློབ་མ་རྣམས་ཀྱི་གསུང་སྣུན་སྟར་དགོན་དེདི་གར་
སྤྱི་ལོ་སྭ༠༠༧ལོའི་ཟླ་༡༠པའི་ཆོས་༨ཉིལ་བྲིས།
⇨ བླ་མ་འཇམ་དབྱངས་ཚེ་རིང༌། སྙིགས་དུས་ཀྱི་སྦས་པའི་རྣལ་འབྱོར།
བགྲང་བྱ་བཅུ་གཉིས་ནས་ཐར་ལམ་ཉུལ་ཞིང༌། ལྟ་བ་ཕྱག་རྒྱ་ཆེན་པོ་
ཉམས་སུ་བླངས། ད་ལྟ་དགུང་གྲངས་དོན་གསུམ་དུ་ཟིན་ཡང༌། ཁྱེད་
ཉིད་ཆོས་དྲུག་གི་རོལ་རྩེད་རེ་མཛད་དུས། ན་ཚོད་བཅུ་དྲུག་ལོན་
པའི་ལུས་རྩལ་མཁན་ཞིག་ལྟར་སྣང༌། ད་དུང་་་་་་་།
115